Babelscape/SREDFM huggingface dataset:
Μαίρη Κέι

Η Μαίρη Κέι (Mary Kaye) (9 Ιανουαρίου 1924 – 17 Φεβρουαρίου 2007) ήταν Αμερικανίδα τραγουδίστρια και κιθαρίστρια, που μεσουράνησε στις δεκαετίες του '50 και του '60.

Γεννήθηκε ως "Mary Ka'aihue" και καταγόταν από τη βασιλική οικογένεια της Χαβάης, από τη βασίλισσα Liliuokalani. Θεωρείται ότι είναι αυτή που ξεκίνησε μαζί με τον Λούις Πρίμα (Louis Prima) στο Λας Βέγκας το φαινόμενο «"lounge"»: ολονύκτια ατμόσφαιρα με πάρτι με συμμετοχή σταρ και καθημερινών ανθρώπων στο χορό, σε ελεύθερο περιβάλλον.
Καγιέν

Η Καγιέν (γαλλικά: "Cayenne") είναι η πρωτεύουσα του γαλλικού υπερπόντιου νομού της γαλλικής Γουιάνας. Η πόλη είναι χτισμένη σε ένα νησί στις εκβολές του ομώνυμου ποταμού στην ατλαντική ακτή. Στην απογραφή του 1999 υπήρχαν 66.149 κάτοικοι στην αστική περιοχή της Καγιέν.

Η κύρια εμπορική οδός είναι η λεωφόρος "Avenue Général de Gaulle". Στο ανατολικό τέλος της λεωφόρου κοντά στην ακτή είναι η Πλατεία "Place de Palmistes" και η Πλατεία "Place de Grenoble". Τα περισσότερα δημόσια κτήρια βρίσκονται σε αυτήν την περιοχή: Hôtel de Ville (δημαρχείο), το ταχυδρομείο, η Νομαρχία και το Μουσείο "Musée Départmental Franconie". Στα δυτικά αυτής της περιοχής βρίσκεται το φρούριο Fort Cépérou, που χτίστηκε τον 17ο αιώνα. Στο νότο η πλατεία "Place du Coq" και η πλατεία "Place Victor Schoelcher" και η αγορά. Στο νότο αυτής της συμπαγούς περιοχής είναι το κινέζικο χωριό (γνωστό ως Σικάγο), που χωρίζεται από την υπόλοιπη Καγιέν με το κανάλι "Laussat". Έχει τη φήμη επικίνδυνης περιοχής. Άλλα κτήρια στην πόλη είναι ο Καθεδρικός Ναός "Cathédrale Saint-Sauveur de Cayenne", η δημοτική βιβλιοθήκη, το δημοτικό μουσείο και το μουσείο "Musée des Cultures Guyanais" και το επιστημονικό ερευνητικό ίδρυμα IRD (στο παρελθόν Orstom). Υπάρχουν μερικές παραλίες κατά μήκος της ακτής, όπως το "Montjoly" και το "Montabo", και διάφορα ακρωτήρια.

Η πόλη είναι διάσημη για το ιδιαίτερο ετήσιο καρναβάλι της.
Μπέρτι Αχέρν

Ο Μπέρτι Αχέρν ("Patrick Bartholomew "Bertie" Ahern", γενν. 12 Σεπτεμβρίου 1951) είναι Ιρλανδός πολιτικός, που διετέλεσε πρωθυπουργός της χώρας του από τις 26 Ιουνίου του 1997 έως τις 7 Μαΐου του 2008.
Κυβέρνηση Εθνικής Ενότητας 1974

Η Κυβέρνηση Εθνικής Ενότητας 1974 (Ιούλιος - Νοέμβριος 1974) ήταν η πρώτη κυβέρνηση της Γ΄ Ελληνικής Δημοκρατίας. Σχηματίστηκε με Πρωθυπουργό τον Κωνσταντίνο Καραμανλή (5η Πρωθυπουργία του), στις 24 Ιουλίου 1974, και με βάση Π.Δ. 517/1973 του Προέδρου της Δημοκρατίας, Φαίδωνα Γκιζίκη, σύμφωνα με το οποίο έλαβε και τυπικά τέλος η περίοδος της Στρατιωτικής δικτατορίας.
Ο νέος Πρωθυπουργός άρτι αφιχθείς από το Παρίσι, ορκίστηκε στις 4:20 τα χαράματα της 24ης Ιουλίου, μαζί με το πρώτο κλιμάκιο των υπουργών που στελέχωσαν τα βασικά υπουργεία. Το υπουργικό συμβούλιο συμπεριλάμβανε στελέχη των προ-δικτατορικών κομμάτων της ΕΡΕ και της Ένωσις Κέντρου, μαζί με κάποια ανεξάρτητα στελέχη, γνωστά για τον αντιδικτατορικό τους αγώνα, όπως οι Γεώργιος - Αλέξανδρος Μαγκάκης, Γεώργιος Μυλωνάς, Κωνσταντίνος Λάσκαρης, Γεώργιος Παπαγιαβής.


Τα πρώτα μέτρα που πήρε η κυβέρνηση την ίδια ημέρα της ορκωμοσίας της, ήταν:
* αμνήστευση και απόλυση όλων των πολιτικών κρατουμένων
* κατάργηση του στρατοπέδου της Γυάρου
* απόδοση των ελληνικών ιθαγενειών και των διαβατηρίων τους, σε όσους είχαν αφαιρεθεί 

Το κυριότερο έργο της κυβέρνησης ήταν η διαδικασία μετασχηματισμού του ελληνικού κράτους από τις δικτατορικές δομές στις δημοκρατικές. Σε αυτό το πλαίσιο, την 1η Αυγούστου 1974 δημοσιεύτηκε η Συντακτική Πράξη "«περί αποκαταστάσεως της δημοκρατικής νομιμότητας»", με την επαναφορά σε ισχύ του προ-δικτατορικού Συντάγματος του 1952, με μόνη εξαίρεση τα άρθρα για το πολίτευμα της χώρας, το οποίο θα κρινόταν από το ανάλογο δημοψήφισμα. Επίσης, βαθμιαία αντικαταστάθηκαν τα στελέχη της δημόσιας διοίκησης, με πρώτους τους Νομάρχες και τους διορισμένους από την Χούντα δημάρχους και κοινοτάρχες. Αντικαταστάθηκαν επίσης τα πρόσωπα που στελέχωναν τα νομικά πρόσωπα Δημοσίου Δικαίου, των δημοσίων επιχειρήσεων, οργανισμών και τραπεζών. Αλλά και στο εξαιρετικά σημαντικό πεδίο του Στρατού έγιναν καθοριστικές αλλαγές, με πρώτη την πλήρη επαναφορά του ελέγχου του Στρατού και των Σωμάτων Ασφαλείας στον Υπουργό Εθνικής Άμυνας και την αποστράτευση του «Αρχηγού του Ενόπλων Δυνάμεων» Γρηγόριου Μπονάνου και του αρχηγού του ΓΕΣ, Ανδρέα Γαλατσάνο. 
Τον Σεπτέμβριο του 1974 νομιμοποιήθηκε και πάλι η σύσταση, και λειτουργία των πολιτικών κομμάτων, συμπεριλαμβανομένου του από το 1947 παράνομου ΚΚΕ. Στις 3 Σεπτεμβρίου ο Ανδρέας Παπανδρέου ίδρυσε το ΠΑΣΟΚ και στις 4 Οκτωβρίου ο Κωνσταντίνος Καραμανλής ίδρυσε την Νέα Δημοκρατία.
Μπρίτνεϊ Σπίαρς

Η Μπρίτνεϊ Τζίν Σπίαρς (, 2 Δεκεμβρίου 1981) είναι Αμερικανίδα τραγουδίστρια της ποπ με τεράστια εμπορική επιτυχία στο ενεργητικό της έχοντας πουλήσει πάνω από 201 εκατομμύρια δίσκους σε όλο τον κόσμο. 

Είναι βραβευμένη με Γκράμι αλλά και πολλά άλλα σημαντικά βραβεία, συμπεριλαμβανομένων και ενός MTV Video Vanguard Award των MTV VMA και ενός Ultimate Choice Award των Teen Choice Awards και ενός Millenium Billboard Award για τη συνολική προσφορά της στη μουσική. Κατέχει το ρεκόρ του καλλιτέχνη, εν ζωή, με τα περισσότερα μουσικά βραβεία παγκοσμίως. Είναι γνωστή ως το μεγαλύτερο ποπ είδωλο της γενιάς της και της έχει δοθεί ο τίτλος Πριγκίπισσα της Ποπ. 

Οι δουλειές της έχουν βραβευτεί με εκατοντάδες βραβεία και επαίνους, συμπεριλαμβανομένου ενός Grammy, έξι MTV Video Music Awards, καθώς και ενός Lifetime Achievement Award, εφτά Billboard Music Awards, και ένα αστέρι στο Hollywood Walk of Fame. Το 2009, το Billboard της έδωσε την όγδοη θέση στην λίστα με τους καλλιτέχνες της δεκαετίας, και το 2016 της έδωσε το βραβείο της χιλιετίας. 

Το 2018 στα βραβεία Beauty Awards βραβεύτηκε με τα βραβείο για το άρωμα της χρονιάς με το "Fantasy: In Bloom". Με αυτό το βραβείο φτάνει στα 500 βραβεία και είναι η μονή καλλιτέχνης που έχει κατακτήσει τόσα βραβεία από οποιοδήποτε άλλο καλλιτέχνη στην καριέρα του. 

Η Ένωση Δισκογραφικής Βιομηχανίας Αμερικής (RIAA) κατέταξε την Μπρίτνεϊ Σπίαρς ως την 8η πιο εμπορική τραγουδίστρια των ΗΠΑ, με πωλήσεις άνω των 45 εκατομμυρίων πιστοποιημένων άλμπουμ. Η Nielsen SoundScan την ονόμασε ως την δέκατη πιο επιτυχημένη καλλιτέχνη σε ψηφιακές πωλήσεις, με περισσότερα από 30.1 εκατομμύρια πωλήσεις σε σίνγκλς μέχρι τον Ιανουάριο του 2012.  

Έχει πουλήσει πάνω από 110 εκατομμύρια άλμπουμ, κάτι που την κάνει μία από τους μεγαλύτερους και πλουσιότερους καλλιτέχνες όλων των εποχών. Το περιοδικό Rolling Stone αναγνώρισε την άμεση επιτυχία της ως μία από τους "25 κορυφαίες στιγμές πρωτοεμφανιζόμενου καλλιτέχνη όλων των εποχών", ενώ το μουσικό κανάλι VH1 την κατέταξε στην ενδέκατη θέση με τις "100 κορυφαίες τραγουδίστριες όλων των εποχών".
Τετράπλευρο

Τετράπλευρο στη γεωμετρία είναι ένα πολύγωνο με τέσσερις πλευρές. Ένα τετράπλευρο με κυρτό χωρίο λέγεται κυρτό τετράπλευρο.
Μάικλ Τζέφρι

Ο Μάικλ Τζέφρι ("Michael Jeffery", 12 Δεκεμβρίου 1937 – 18 Δεκεμβρίου 2020) ήταν Αυστραλός στρατιωτικός και ο 24ος Γενικός Κυβερνήτης της Αυστραλίας, από τις 11 Αυγούστου 2003 ως το 2008. 

Γεννήθηκε στη Δυτική Αυστραλία, της οποίας ήταν Κυβερνήτης από το 1993 ως το 2000. Το 1996 τιμήθηκε με τον τίτλο "Companion of the Order of Australia". Νυμφεύθηκε τη Μαρλένα Κερ (Kerr) και απέκτησαν τρεις γιους.

Τον διαδέχθηκε στο αξίωμα η Κουέντιν Μπράις.
Μαρίνος Πρεβένιος

Ο Μαρίνος Πρεβένιος (γενν. 16 Ιανουαρίου 1987) είναι Έλληνας πρωταθλητής της ξιφασκίας, 3ος παγκόσμιος πρωταθλητής εφήβων (2004). Ξεκίνησε την ξιφασκία από την ηλικία των 12 ετών και ανήκει στην Αθηναϊκή Λέσχη. Ακολούθησε σπουδές Ηλεκτρολόγου-Μηχανικού στο Πολυτεχνείο.

Το 2005 κατέκτησε το χρυσό μετάλλιο στο Μεσογειακό Κύπελλο στο Κάιρο.. Τον Ιανουάριο του 2007 αναδείχθηκε 6ος στο Παγκόσμιο Κύπελλο Νέων στη Γερμανία και 3ος στο Παγκόσμιο Κύπελλο στην Ισπανία. Το 2007 κατέκτησε τον τίτλο στο πανελλήνιο πρωτάθλημα νέων στη σπάθη για 3η συνεχή χρονιά.
Μορίς Παπόν

Ο Μορίς Παπόν ("Maurice Papon", 3 Σεπτεμβρίου 1910 – 17 Φεβρουαρίου 2007) ήταν Γάλλος αξιωματικός του καθεστώτος Βισί τον καιρό του Β΄ Παγκοσμίου Πολέμου και συνεργάτης των Ναζί.

Ήταν ο μοναδικός Γάλλος αξιωματούχος που είχε καταδικαστεί για εγκλήματα κατά της ανθρωπότητας, λόγω του ρόλου που διαδραμάτισε στην εκτόπιση Εβραίων κατά τη διάρκεια του Β' Παγκοσμίου Πολέμου. Μετά τον πόλεμο, ο Μορίς Παπόν διετέλεσε διοικητής της αστυνομίας στο Παρίσι (1958-61), βουλευτής και Υπουργός Προϋπολογισμού (1978-1981) επί προεδρίας Βαλερί Ζισκάρ ντ' Εστέν.

Ως διοικητής της αστυνομίας, ο Παπόν συνέτριψε βίαια την ογκώδη διαδήλωση των Αλγερινών στις 17 Οκτωβρίου 1961 στη γαλλική πρωτεύουσα, με αποτέλεσμα να σκοτωθούν εκατοντάδες μαχητές του Εθνικοαπελευθερωτικού Μετώπου (FLN). Ο Παπόν καταδικάστηκε στις 2 Απριλίου 1998 σε κάθειρξη δέκα ετών και εξέτισε τρία χρόνια, στη συνέχεια όμως αποφυλακίστηκε για λόγους υγείας και αποσύρθηκε στα περίχωρα του Παρισιού όπου είχε γεννηθεί. 

Στις 8 Φεβρουαρίου 2007 νοσηλεύθηκε με καρδιακή ανεπάρκεια και αργότερα υποβλήθηκε σε καρδιολογική επέμβαση. Πέθανε λίγες ημέρες αργότερα, σε ηλικία 96 ετών, χωρίς ποτέ να αποδεχθεί την καταδίκη του από το δικαστήριο του Μπορντό.
Καίτη Ντιριντάουα

Η Καίτη Ντιριντάουα (πραγματικό όνομα: Αικατερίνη Οικονόμου, 1921 - 9 Φεβρουαρίου 1996) ήταν Ελληνίδα ηθοποιός του μουσικού θεάτρου και τραγουδίστρια, σύζυγος του Κώστα Χατζηχρήστου, με τον οποίο είχε αποκτήσει μία κόρη. Ανέπτυξε αντιστασιακή δράση, εξαιτίας της οποίας υπέστη διώξεις και εξορίες.
Αλίσα Μιλάνο

H Αλίσα Μιλάνο (Alyssa Jayne Milano, 19 Δεκεμβρίου 1972) είναι Αμερικανίδα ηθοποιός, παραγωγός, σχεδιάστρια ρούχων, συγγραφέας και πρώην τραγουδίστρια. 

Γεννήθηκε στις 19 Δεκεμβρίου του 1972 από Ιταλοαμερικανούς γονείς και ξεκίνησε τη καριέρα της σε πολύ μικρή ηλικία. Η πρώτη της εμφάνιση ως ηθοποιός ήταν το 1981 στο δημοφιλές μιούζικαλ του Μπρόντγουεϊ με τίτλο "Άννι".

Η φήμη της εδραιώθηκε με τον ρόλο της Σαμάνθας Μικέλλι στην επιτυχημένη κωμική σειρά του ABC "Who's the boss?" (1984-1992) και εκτοξεύτηκε με τον πρωταγωνιστικό ρόλο της Φοίβης Χάλιγουελ στη σειρά φαντασίας "Οι Μάγισσες" (1998-2006) της Warner Bros. που γνώρισε παγκόσμια επιτυχία. Επίσης, στα μέσα της δεκαετίας του 1990 συμμετείχε σε κάποιες αμφιλεγόμενες ταινίες ερωτικού περιεχομένου, ενώ αγαπήθηκε και για το ρόλο της ως Τζένιφερ Μανκίνι στην τηλεοπτική σειρά "Λεωφόρος του Μέλροουζ" του Fox. Την δεκαετία του 1980 ασχολήθηκε επίσης με την μουσική και γνώρισε επιτυχία μόνο στην Ιαπωνία, όπου κυκλοφόρησε 5 δίσκους.

Το 2013, πρωταγωνιστεί στην δραματική σειρά "Mistresses" παραγωγής ABC, με τον ρόλο της Σαβάνα Ντέιβις.
Αχ! Αυτή η γυναίκα μου

Το Αχ! Αυτή η γυναίκα μου είναι ελληνική ταινία του 1967 σκηνοθετημένη από τον Γιώργο Σκαλενάκη με πρωταγωνιστές την Αλίκη Βουγιουκλάκη και τον Δημήτρη Παπαμιχαήλ. Βασίζεται στο ομώνυμο θεατρικό έργο των Νίκου Τσιφόρου - Πολύβιου Βασιλειάδη.
Πόλυ Πάνου

Η Πόλυ Πάνου (28 Οκτωβρίου 1940 - 27 Σεπτεμβρίου 2013) ήταν Ελληνίδα λαϊκή τραγουδίστρια (ρεμπέτισσα).

Γεννήθηκε στην Αθήνα στις 28 Οκτωβρίου 1940, όμως μεγάλωσε στην Πάτρα. Το πραγματικό της όνομα ήταν Πολυτίμη Κολιοπάνου.
Όξινη βροχή

Όξινη βροχή ονομάζεται το φαινόμενο των ασυνήθιστα όξινων μετεωρολογικών κατακρημνισμάτων, όπως π.χ. βροχή, χαλάζι, χιόνι, ομίχλη, πάχνη, ως και ξηρή σκόνη. Το επίρρημα «ασυνήθιστα» χρησιμοποιείται γιατί είναι συνηθισμένο η βροχή στη Γη να έχει (κάποιο) όξινο χαρακτήρα, λόγω της διάλυσης σε αυτήν αερίων συστατικών της με όξινη συμπεριφορά, όπως π.χ. το διοξείδιο του άνθρακα (CO2). 

Ο όρος "όξινη βροχή" αναφέρεται στην παρουσία σε αυτήν όξινων διαλυμένων ρύπων, δηλαδή ουσιών (αερίων ή μη) που δεν αποτελούν φυσιολογικά χαρακτηριστικά της καθαρής ατμόσφαιρας, αλλά είναι προϊόντα ανθρώπινης δραστηριότητας ή άλλων ρυπογόνων αιτιών (π.χ. ηφαιστειακής δραστηριότητας). Επειδή τα διάφορα καυσαέρια ορυκτών καυσίμων, όπως το πετρέλαιο και οι γαιάνθρακες, περιέχουν συχνά (όξινα) οξείδια του θείου και του αζώτου, μεταξύ άλλων, παράγεται όξινη βροχή που περιέχει σε διάλυση τα αντίστοιχα οξέα . 

H όξινη βροχή επιφέρει καταστροφικά αποτελέσματα που ποικίλουν ανάλογα με την οξύτητα, την οξειδωτικότητα, τη συγκέντρωση σε τοξικές ουσίες, την ποσότητα, τη διάρκεια και τη σύνθεση του εδάφους που πέφτουν σε οικοσύστηματα, καλλιέργειες, πολιτιστικά μνημεία και περιουσιακά στοιχεία των πολιτών (π.χ. αυτοκίνητα). Οι βαριές επιπτώσεις του φαινομένου ανάγκασαν, τα τελευταία χρόνια, πολλές κυβερνήσεις να επιβάλλουν νόμους και άλλα μέτρα με σκοπό τη μείωση, τουλάχιστον, του φαινομένου και άρα των επιπτώσεών του.
Ζωολογία

Η Ζωολογία (από τις λέξεις "ζώο" + "λόγος") είναι ο κλάδος της βιολογίας που ασχολείται με τη μελέτη των ζώων.
Ντιντιέ Ντομί

Ο Ντιντιέ Ντομί ("Didier Domi", 2 Μαΐου 1978) είναι παλαίμαχος διεθνής Γάλλος ποδοσφαιριστής.

Αγωνιζόταν στην αριστερή θέση της άμυνας. Έχει πραγματοποιήσει 14 διεθνείς συμμετοχές με την εθνική Γαλλίας στις μικρές ηλικίες. Πολύ καλές αγωνιστικά χρονιές έχει κάνει με την Παρί Σεν Ζερμέν και τη Νιούκαστλ.

Στον Ολυμπιακό αγωνιζόταν από το 2006 μέχρι και το 2010.

Τελευταία ομάδα στην καριέρα του Νττιντιέ Ντομί αποτέλεσε η Νιου Ίνγκλαντ Ρεβολούσιον, ομάδα της Αμερικής.
Δήμος Ντικούδης

Ο Δήμος Ντικούδης (Λάρισα, 24 Ιουνίου 1977) είναι Έλληνας πρώην διεθνής καλαθοσφαιριστής. Υπήρξε μέλος της Ολυμπιακής Ομάδας (2004), 5ος Ολυμπιονίκης (2004), Πρωταθλητής Ευρώπης (2005) και Δευτεραθλητής Κόσμου (2006) με την Εθνική Ελλάδος και κάτοχος μεταξύ άλλων, του Τριπλ Κράουν (2007) με τον Παναθηναϊκό. Έχει ύψος 2,05 μέτρα και έπαιζε ως πάουερ φόργουορντ και ενίοτε σέντερ
Γιόζεφ φον Φράουνχοφερ

Ο Ιωσήφ φον Φράουνχοφερ ή "Γιόζεφ φον Φράουνχοφερ" ήταν Βαυαρός φυσικός (οπτικός) (6 Μαρτίου 1787 - 7 Ιουνίου 1826).

Σπούδασε φυσικές επιστήμες εργαζόμενος σαν υαλουργός. Ο Φράουνχοφερ είναι εκείνος που ανακάλυψε τις σκοτεινές γραμμές (ράβδους) στο φάσμα του Ήλιου όπου και πέτυχε έτσι την κατασκευή αχρωματικών φακών. Επίσης ο ίδιος επέφερε ουσιώδεις τροποποιήσεις στο μικρόμετρο, ηλιόμετρο και στο μικροσκόπιο.
Ο Φράουνχοφερ θεωρείται πως κατασκεύασε το παραλακτικό τηλεσκόπιο του Ντόρμπατ.


Κατηγορία:Γερμανοί φυσικοί
Οίτη

Η Οίτη, παλαιότερα γνωστή ως Καταβόθρα, είναι βουνό της Στερεάς Ελλάδας και καταλαμβάνει τμήμα των νομών Φθιώτιδας και Φωκίδας. Η Οίτη συνδέεται στα νότια με την Γκιώνα, δυτικά με τα Βαρδούσια και ανατολικά με το Καλλίδρομο ενώ το όριο της στα βόρεια είναι η κοιλάδα του Σπερχειού. 
Στις πλαγιές της σχηματίζονται πολλά υδάτινα ρεύματα. Από την Οίτη πηγάζουν ο Μόρνος και ο Γοργοπόταμος. Σημαντικά χωριά στις πλαγιές και στους πρόποδες της Οίτης είναι η Παύλιανη, η Υπάτη και το Μαυρολιθάρι.

Η ψηλότερη κορυφή της, ο Πύργος, έχει υψόμετρο 2.152 μέτρα. Άλλες κορυφές της Οίτης είναι το Γρεβενό (2.114 μ.), ορατό από τη Λαμία και την κοιλάδα του Σπερχειού, το Σέμπι (2.091 μ.), η Αλύκαινα ή Αλουμπόραχη (2.052 μ.) και τα Δύο Βουνά (1.615 μ.).

Πολύωρες αναβάσεις προς τις κορυφές της Οίτης πραγματοποιούνται από την Υπάτη και την Παύλιανη. Ωστόσο, τους καλοκαιρινούς μήνες τα ψηλότερα σημεία του βουνού είναι προσβάσιμα από δασικούς δρόμους.
Βαλτική Θάλασσα

thumb|320px|Η Βαλτική Θάλασσα

Η Βαλτική Θάλασσα που χαρακτηρίζεται και Μεσόγειος της Βόρειας Ευρώπης, εκτείνεται μεταξύ των βορείων γεωγραφικών πλατών 53° - 66° και ανατολικών μεσημβρινών 20° - 26°. Περικλείεται από την Σκανδιναβική Χερσόνησο, τις ηπειρωτικές χώρες της Βόρειας, Ανατολικής και Κεντρικής Ευρώπης και τα Δανικά νησιά. Είναι ο αρχαίος "Σαρματικός ωκεανός" του Μαρκιανού του Ηρακλειώτη. Συνδέεται δια των πορθμών Κάτεγατ και Σκάγερακ με την Βόρεια Θάλασσα και τον Ατλαντικό ωκεανό. Η Βαλτική θάλασσα συνδέεται με την Λευκή Θάλασσα από το Κανάλι της Λευκής Θάλασσας και κατευθείαν στην Βόρεια Θάλασσα από το Κανάλι του Κιέλου. Περιλαμβάνει τον Βοθνιακό κόλπο, τον Φινλανδικό κόλπο, τον κόλπο της Ρίγας και τον κόλπο του Γκντανσκ. Η Βαλτική θάλασσα ακτογραφεί τα παράλια εννέα χωρών.
Ανδρικός σωβινισμός

O Ανδρικός σωβινισμός είναι φεμινιστικός όρος που αναφέρεται στην πίστη όσων θεωρούν πως οι άνδρες είναι ανώτεροι των γυναικών. Ο όρος «σωβινιστής» αρχικά χρησιμοποιήθηκε για να περιγράψει όποιον επιδεικνύει φανατική αφοσίωση για την πατρίδα του. Η λέξη εφαρμόστηκε αργότερα από το γυναικείο απελευθερωτικό κίνημα της δεκαετίας του '60, για την περιγραφή των ανδρών που υποστηρίζουν την ιδέα της γυναικείας κατωτερότητας. 

Οι περισσότεροι άνδρες σωβινιστές σύζυγοι ασκούν πλήρη εξουσία επί των γυναικών τους. Μερικοί μάλιστα επιθυμούν από τις γυναίκες τους να γεννούν μόνο γιους, και σε ορισμένες κοινωνίες σε περίπτωση που γεννηθεί κορίτσι, τότε μπορεί να συντελέσουν βρεφοκτονία του θηλυκού μωρού, ή ο άντρας να πάρει νέα σύζυγο. Αυτό είναι πολύ ασυνήθιστο στον αναπτυγμένο κόσμο τη σύγχρονη εποχή. 

Οι άνδρες σωβινιστές αντιτίθενται μερικές φορές στον φεμινισμό και κάποιοι θεωρούν τα κορίτσια σαν παιδιά δεύτερης τάξης. Η αντίθετη πίστη είναι αυτή της γυναικείας ανωτερότητας.
Παλαιό Φάληρο

:"Ο όρος "Φάληρο" ανακατευθύνει εδώ. Για τη συνοικία του Πειραιά δείτε Νέο Φάληρο"


Το Παλαιό Φάληρο είναι παραλιακή συνοικία του Νοτίου Τομέα Αθηνών, νοτιοδυτικά του κέντρου της Αθήνας. Η έκτασή του είναι 4,6 τετραγωνικά χιλιόμετρα, ενώ το μήκος της παραλίας του στον Σαρωνικό είναι περίπου 4 χλμ. Απέχει περίπου 9 χλμ. από το κέντρο της Αθήνας (συνδέεται με τη Λεωφόρο Συγγρού), 13 χιλιόμετρα από το λιμάνι του Πειραιά (συνδέεται με τη Λεωφόρο Ποσειδώνος) και περίπου 40 χιλιόμετρα από το Διεθνές Αεροδρόμιο Αθηνών Ελευθέριος Βενιζέλος.

Το Παλαιό Φάληρο βρίσκεται στη νότια πλευρά του νομού Αττικής και συνορεύει με τους δήμους Καλλιθέας (δυτικά-βόρεια, με όριο τη Λεωφόρο Συγγρού), Νέας Σμύρνης (βόρεια-βορειοανατολικά), Αγίου Δημητρίου (ανατολικά) και Αλίμου (ανατολικά-νοτιοανατολικά, με όριο το Ρέμα της Πικροδάφνης). Η παραλία του Παλαιού Φαλήρου έχει κατά κύριο λόγο νοτιοδυτικό προσανατολισμό.
Ελισάβετ Σαχτούρη

Η Ελισάβετ Σαχτούρη είναι Ελληνοαμερικανίδα εξελικτική βιολόγος, φουτουρίστρια, σύμβουλος επιχειρήσεων, διοργανώτρια εκδηλώσεων και σύμβουλος των Ηνωμένων Εθνών για θέματα αυτοχθόνων πληθυσμών. Είναι διάσημη λέκτορας, προσωπικότητα της τηλεόρασης και του ραδιοφώνου, συγγραφέας των βιβλίων "EarthDance", "Biology Revisioned" που έγραψε μαζί με τον Γουίλις Χάρμαν και "A Walk Through Time: From Stardust To Us".

Ήταν καλεσμένη στην Κίνα από την Εθνική Επιστημονική Ένωση της Κίνας και οργάνωσε τη Γιορτή της Γης το 2000 στην Αθήνα. Συμμετείχε στο συνέδριο Ανθρωπότητα 3000 του Ιδρύματος για το Μέλλον και στο σεμινάριο "Synthesis Dialogues" με τον Δαλάι Λάμα στην Νταραμσάλα. Είναι σύμβουλος εταιριών και κυβερνητικών οργανισμών στην Αυστραλία, τη Βραζιλία, και τις Η.Π.Α..

Η Δόκτωρ Σαχτούρη τελείωσε τη μεταδιδακτορική εργασία της στο Αμερικανικό Μουσείο Φυσικής Ιστορίας στη Νέα Υόρκη και δίδασκε στο Πανεπιστήμιο της Μασαχουσέτης και στο MIT. Ήταν επιστημονική συγγραφέας για την τηλεοπτική σειρά Horizon. 

Έζησε κυρίως στην Ελλάδα και στις Περουβιανές Άνδεις. Προσπαθεί να προωθήσει ένα όραμα που πιστεύει ότι θα έχει ως αποτέλεσμα μια καλύτερη ποιότητα ζωής για την ανθρωπότητα, με αρμονία μέσα στα μεγαλύτερα οικοσυστήματα της Γης και του Σύμπαντος. 

Έχει διοργανώσει τα σεμινάρια "Γαία" μαζί με τους συνεργάτες της Τζέιμς Λάβλοκ "(James Lovelock)" και Λιν Μαργκούλις "(Lynn Margulis)".
Θάλασσα της Τασμανίας

<br>
thumb|Δορυφορική φωτογραφία της Θάλασσας της Τασμανίας
Η Θάλασσα της Τασμανίας είναι το μεγάλο υδάτινο σώμα που βρίσκεται ανάμεσα στην Αυστραλία και τη Νέα Ζηλανδία. Αποτελεί νοτιο-δυτικό τμήμα του Νότιου Ειρηνικού Ωκεανού. Η θάλασσα έλαβε το όνομά της από τον Ολλανδό εξερευνητή Άμπελ Γιάνσζοον Τάσμαν, που ανακάλυψε την Νέα Ζηλανδία και την Τασμανία. Ο Βρετανός εξερευνητής Τζέιμς Κουκ αργότερα εξερεύνησε εκτεταμένα την Τασμανική Θάλασσα στη δεκαετία του 1770 ως μέρος του πρώτου ταξιδιού των εξερευνήσεών του. 

Η Θάλασσα της Τασμανίας θεωρείται από τον Διεθνή Υδρογραφικό Οργανισμό πως περιλαμβάνει τα ύδατα που βρίσκονται ανατολικά των Αυστραλιανών πολιτειών των Νέα Νότια Ουαλία, Βικτώρια και Τασμανία. Η βόρεια πολιτεία του Κουίνσλαντ γειτνιάζει με την Κοραλλική Θάλασσα, και το όριο μεταξύ της Νέας Νότιας Ουαλίας και του Κουίνσλαντ χρησιμοποιείται επίσης ως όριο μεταξύ των δύο θαλασσών. 

Στην Θάλασσα της Τασμανίας βρίσκονται ένας αριθμός νησιωτικών ομάδων, πέρα από τα παράκτια νησιά που βρίσκονται κοντά στην Αυστραλιανή και Νεοζηλανδέζικη ηπειρωτική χώρα.


Τασμανιας
Κατηγορία:Τασμανία
Κατηγορία:Γεωγραφία της Νέας Ζηλανδίας
Αρετή Κετιμέ

Η Αρετή Κετιμέ (Αθήνα, 26 Ιουλίου 1989) είναι Ελληνίδα Τραγουδίστρια, Τραγουδοποιός και μία από τις πιο γνωστές σαντουρίστες στην Ελλάδα. Το μουσικό της ύφος περιλαμβάνει παραδοσιακά, ρεμπέτικα και σμυρνέικα.
Άγρια ζωή

Διάφορα είδη [[Ελάφι|ελαφιών]] υπάρχουν σε όλη την Αμερική και την Ευρασία.

Ο όρος Άγρια Ζωή αναφέρεται στους ζωντανούς οργανισμούς που δεν είναι με κανένα τρόπο τεχνητοί ή εξημερωμένοι και ζουν στα φυσικά τους ενδιαιτήματα. Η Άγρια ζωή μπορεί να αναφέρεται στην χλωρίδα (φυτά) αλλά κυρίως αναφέρεται στην πανίδα (ζώα). Πρέπει να αναφερθεί, ότι η Άγρια ζωή είναι ένας πολύ γενικός όρος για τη ζωή σε διάφορα οικοσυστήματα. Η έρημος, τα δάση της βροχής, οι πεδιάδες, και άλλες περιοχές - συμπεριλαμβανόμενων και των αστικών κατοικημένων περιοχών - διαθέτουν ξεχωριστές μορφές της Άγριας Ζωής.

Το ανθρώπινο γένος ιστορικά τείνει να διαχωρίζει τον πολιτισμό από την Άγρια Ζωή με πολλούς τρόπους. Εκτός από την προφανή διαφορά στο λεξιλόγιο, υπάρχουν διαφορετικές προσδοκίες υπό τη νομική, την κοινωνική και την ηθική έννοια. Αυτό υπήρξε αιτία διαμάχης καθ' όλη τη διάρκεια της καταγεγραμμένης ιστορίας. Οι Θρησκείες συχνά ανακήρυτταν κάποια ζώα ιερά, και στη σύγχρονη εποχή η ανησυχία για το περιβάλλον εξώθησε τους ακτιβιστές στη διαμαρτυρία για την εκμετάλλευση της άγριας ζωής, για ανθρώπινο όφελος ή διασκέδαση.

Στη λογοτεχνία έχει επίσης χρησιμοποιηθεί ο παραδοσιακός διαχωρισμός του ανθρώπου από την άγρια ζωή.
Θόδωρος Αγγελόπουλος

thumb|right|250px|Λογότυπο google.gr στις 27 Απριλίου 2012 - 77η επέτειο γέννησης του Αγγελόπουλου.
thumb|right|250px|Η αγγλόφωνη αφίσα της ταινίας "Μια αιωνιότητα και μια μέρα" που κέρδισε τον Χρυσό Φοίνικα του Φεστιβάλ Καννών.
Οικία της [[Φλώρινα]]ς στην οποία γυρίστηκαν οι σκηνές από την ταινία "Ο Μελισσοκόμος". Οι λίμνες [[Πρέσπες]] και η Φλώρινα αποτελούν το σκηνικό πολλών ταινιών του Θεόδωρου Αγγελόπουλου.

Ο Θόδωρος Αγγελόπουλος (Αθήνα, 27 Απριλίου 1935 - 24 Ιανουαρίου 2012) ήταν Έλληνας σκηνοθέτης, σεναριογράφος και παραγωγός κινηματογράφου. Έχει τιμηθεί με βραβεία στην Ελλάδα και το εξωτερικό για την προσφορά του στον κινηματογράφο, με σπουδαιότερο της καλύτερης ταινίας με τον Χρυσό Φοίνικα στο Φεστιβάλ των Καννών το 1998 για την ταινία "Μία αιωνιότητα και μία μέρα." Θεωρείται ένας από τους μεγαλύτερους σκηνοθέτες όλων των εποχών. Ανάμεσα στις πιο γνωστές ταινίες του είναι: "Τοπίο στην Ομίχλη", "Μία αιωνιότητα και μία μέρα, Ο Θίασος, Το Βλέμμα του Οδυσσέα" και "Ο Μεγαλέξαντρος."
Αμύνταιο

Το Αμύνταιο είναι κωμόπολη του νομού Φλώρινας, σε απόσταση 33 χιλιομέτρων από την πόλη της Φλώρινας. Η πρόσβαση από Αθήνα και Θεσσαλονίκη γίνεται τόσο με υπεραστικά λεωφορεία όσο και με τρένο. 

Είναι έδρα του ομώνυμου δήμου Αμυνταίου και, σύμφωνα με την απογραφή του 2011, διαθέτει πληθυσμό 3.671 κατοίκων. Σημαντικότερα μνημεία ο προϊστορικός οικισμός Αγίου Παντελεήμονα, η ελληνιστική πόλη των Πετρών, τα βυζαντινά και μεταβυζαντινά μνημεία. Οι λίμνες Βεγορίτιδα και Πετρών αποτελούν σημαντικούς υδροβιότοπους, ενώ έχουν αναπτυχθεί σημαντικές υποδομές εναλλακτικού τουρισμού. Η περιοχή χαρακτηρίζεται επίσης από τα επισκέψιμα οινοποιεία της, ενώ στο ομώνυμο Δημοτικό Διαμέρισμα εμφιαλώνεται το μεταλλικό νερό "Ξινό Νερό".
Wiki

Το wiki είναι μία διαδικτυακή εφαρμογή, η οποία επιτρέπει στους χρήστες της να προσθέτουν, να τροποποιούν ή να διαγράφουν το περιεχόμενό της σε συνεργασία με τους άλλους. Σε ένα τυπικό wiki, το κείμενο είναι γραμμένο με μια απλουστευμένη γλώσσα σήμανσης (γνωστή ως "wiki markup") ή ένα επεξεργαστή εμπλουτισμένου κειμένου. Ενώ το wiki είναι ένα είδος συστήματος διαχείρισης περιεχομένου, διαφέρει από ένα ιστολόγιο ή περισσότερα άλλα τέτοια συστήματα από το γεγονός ότι το περιεχόμενο δημιουργείται χωρίς κάποιον ορισμένο ιδιοκτήτη ή κάτοχο, και τα wiki έχουν μικρή σιωπηρή δομή, επιτρέποντας να προκύψει η δομή ανάλογα με τις ανάγκες των χρηστών της.

Το εγκυκλοπαιδικό εγχείρημα Wikipedia είναι το πιο δημοφιλές wiki στο δημόσιο διαδίκτυο από την άποψη της προβολής σελίδων, αλλά υπάρχουν πολλοί διαδικτυακοί τόποι που τρέχουν πολλά διαφορετικά είδη λογισμικού wiki. Τα wiki μπορεί να εξυπηρετούν πολλούς διαφορετικούς σκοπούς τόσο δημόσιους όσο και ιδιωτικούς, συμπεριλαμβανομένης της διαχείρισης γνώσης, αποθήκευσης σημειώσεων, διαδικτυακών κοινοτήτων και intranet. Κάποια επιτρέπουν τον έλεγχο σε διαφορετικές λειτουργίες (επίπεδα πρόσβασης). Για παράδειγμα, τα δικαιώματα επεξεργασίας μπορούν να επιτρέπουν την αλλαγή, προσθήκη ή αφαίρεση υλικού. Άλλα μπορεί να επιτρέπουν την πρόσβαση χωρίς την επιβολή ελέγχου πρόσβασης. Μπορούν να επιβληθούν και άλλοι κανόνες για την οργάνωση του περιεχομένου.

Ο Γουόρντ Κάνινγκχαμ, δημιουργός του πρώτου λογισμικού wiki, του WikiWikiWeb, αρχικά το περιέγραψε ως "η πιο απλή online βάση δεδομένων που θα μπορούσε ενδεχομένως να λειτουργήσει». «Wiki» (προφέρεται ως γουίκι, βίκι ή ουίκι.)  είναι μια χαβαϊανή λέξη που σημαίνει "γρήγορα".
Γρηγόρης Γρηγορίου

Ο Γρηγόρης Γρηγορίου (1 Ιουνίου 1919 – 4 Σεπτεμβρίου 2005) ήταν Έλληνας σκηνοθέτης.
Λουίς Μπουνιουέλ

Ο Λουίς Μπουνιουέλ ("Luis Buñuel Portolés", 22 Φεβρουαρίου 1900 – 29 Ιουλίου 1983) ήταν ένας από τους μείζονες σκηνοθέτες του κινηματογράφου. Συνδέθηκε με το κίνημα του υπερρεαλισμού, ενώ κατόρθωσε με το έργο του να διαμορφώσει ένα προσωπικό κινηματογραφικό ύφος. Πολλές από τις ταινίες του θεωρούνται σήμερα κλασικές. Εκτός από τον " κινηματογραφικό αναρχισμό", ο Μπουνιουέλ είχε επίσης Αναρχικές πεποιθήσεις και στα πολιτικά θέματα, κάτι που μπορεί να αντιληφθεί κάποιος κάλλιστα και από το σύνολο της φιλμογραφίας του.
Ινστιτούτο Καρολίνσκα

Το Ινστιτούτο Καρολίνσκα (σουηδικά: "Karolinska Institutet") είναι πανεπιστήμιο ιατρικής με έδρα τη Σόλνα στη Στοκχόλμη. Ιδρύθηκε το 1810. 

Είναι απο τους μεγαλύτερους, αποκλειστικά ανώτερης εκπαίδευσης στην ιατρική, θεσμούς παγκοσμίως. Το Πανεπιστημιακό Νοσοκομείο Καρολίνσκα συνδέεται με το πανεπιστήμιο ως εκπαιδευτικό νοσοκομείο.

Αποτελεί ένα από τα μεγαλύτερα κέντρα της Σουηδίας για εκπαίδευση και έρευνα, και υπεύθυνο για το 30% της ιατρικής εκπαίδευσης και το 40% ιατρικής ακαδημαϊκής έρευνας που διεξάγεται σε εθνικό επίπεδο.

Το ινστιτούτο είναι μέλος της Ομοσπονδίας Ευρωπαϊκών Ερευνητικών Πανεπιστημίων.
Μέλαρεν

Η Μέλαρεν (σουηδικά: Mälaren) είναι η τρίτη μεγαλύτερη λίμνη της Σουηδίας, μετά τις λίμνες Βένερν και Βέτερν. Καλύπτει έκταση 1.140 χλμ² και το μεγαλύτερο βάθος της βρίσκεται στα 64 μέτρα. Η λίμνη χύνεται, από δυτικά προς ανατολικά, στην Βαλτική Θάλασσα στη Στοκχόλμη. Ο ανατολικότερος κόλπος της Μέλαρεν, στην κεντρική Στοκχόλμη, ονομάζεται Ρινταρφγέρντεν. Η λίμνη βρίσκεται εντός της Σβέαλαντ και περικλείεται από τις Επαρχίες Ούππλαντ, Σουντερμάνλαντ, Νέρκε και Βεστμάνλαντ. Τα δύο μεγαλύτερα νησιά εντός της Μέλαρεν είναι τα Σελαούν (91 χλμ²) και Σβαρτσγελάντετ (79 χλμ²).

Τα Μπίρκα (παλαιότερο όνομα του Μπγέρκε) και Χόβγκέρντεν (στο γειτονικό νησί Αντελσού) θεωρούνται από την UNESCO Περιοχές Παγκόσμιας Κληρονομιάς από το 1993.

Στη Σκανδιναβική μυθολογία, η λίμνη δημιουργήθηκε από τη θεά Γκέφγιουν όταν ξεγέλασε τον Γκύλφι, τον Σουηδό βασιλιά του Γκυλφαγκίννινγκ.
Συμφωνία της Βάρκιζας

200px|μικρογραφία|δεξιά|Η Συμφωνία της Βάρκιζας. Επίσημη έκδοση από την Διεύθυνση Τύπου και Πληροφοριών της Ελληνικής Κυβέρνησης. Αθήνα, Φεβρουάριος 1945.
Η Συμφωνία της Βάρκιζας υπογράφτηκε στις 12 Φεβρουαρίου 1945 από την τότε κυβέρνηση Πλαστήρα και αντιπροσώπους του Εθνικού Απελευθερωτικού Μετώπου (ΕΑΜ) μετά την ανακωχή των Δεκεμβριανών στις 11 Ιανουαρίου 1945 ανάμεσα στις βρετανικές και κυβερνητικές δυνάμεις και τον ΕΛΑΣ, βάσει της οποίας οι δυνάμεις του ΕΛΑΣ υποχρεώθηκαν να εκκενώσουν την Αττική και τη Θεσσαλονίκη.
Νομός Φθιώτιδας

Ο Νομός Φθιώτιδας ήταν ένας από τους 51 νομούς της Ελλάδας, ενώ από το 2011 αποτελεί την Περιφερειακή Ενότητα Φθιώτιδας, μία από τις 74 περιφερειακές ενότητες της χώρας και υπάγεται διοικητικά στην περιφέρεια Στερεάς Ελλάδας. Έχει έκταση 4.442 τ.χμ. και πληθυσμό 158.231 κατοίκους, σύμφωνα με την Απογραφή του 2011. Παραδοσιακά αποτελείτο από τις, επίσης καταργημένες, επαρχίες Φθιώτιδας, Δομοκού και Λοκρίδας.

Πρωτεύουσα και μεγαλύτερη πόλη της Φθιώτιδας είναι η Λαμία, που είναι επίσης πρωτεύουσα της περιφέρειας Στερεάς Ελλάδας. Επίσης, σημαντικές πόλεις είναι ο Μώλος, τα Καμένα Βούρλα, ο Άγιος Κωνσταντίνος, η Αρκίτσα, η Αταλάντη, η Ελάτεια, η Λάρυμνα, η Αμφίκλεια, η Τιθορέα, η Στυλίδα, η Υπάτη, η Μακρακώμη, η Σπερχειάδα, το Πλατύστομο και ο Δομοκός.

Συνορεύει με τις περιφερειακές ενότητες Εύβοιας μέσω του Ευβοϊκού κόλπου στα ανατολικά, Βοιωτίας και Φωκίδας στα νότια, Αιτωλοακαρνανίας στα νοτιοδυτικά, Ευρυτανίας και Καρδίτσας στα δυτικά, Λάρισας στα βόρεια και Μαγνησίας στα ανατολικά. Η Περιφερειακή Ενότητα Φθιώτιδας ανήκει στην 5η Υγειονομική Περιφέρεια Θεσσαλίας και Στερεάς Ελλάδας με ένα δημόσιο νοσοκομείο, το Γενικό Νοσοκομείο Λαμίας. Διαθέτει 5 Κέντρα Υγείας (Αμφίκλειας, Αταλάντης, Δομοκού, Μακρακώμης και Στυλίδας), στα οποία εξυπηρετούν 83 ιατροί.

Ο Νομός Φθιώτιδας εκλέγει 5 βουλευτές στο Ελληνικό κοινοβούλιο. Μετά τις βουλευτικές εκλογές του Σεπτεμβρίου 2015, εκλέχθηκαν ο Απόστολος Καραναστάσης, ο Δημήτριος Βέττας, ο Αθανάσιος Μιχελής και ο Γιάννης Σαρακιώτης με τον ΣΥΡΙΖΑ και ο Χρήστος Σταϊκούρας με τη Ν.Δ. Στη Φθιώτιδα εκδίδονται 5 ημερήσιες εφημερίδες και 4 εβδομαδιαίες. Εκπέμπουν 29 ραδιοφωνικοί σταθμοί και λειτουργούν 2 τηλεοπτικοί σταθμοί με έδρα τη Λαμία.
Ανδαλουσιανός σκύλος

Ο Ανδαλουσιανός σκύλος (πρωτότυπος τίτλος στα ) είναι βουβή κινηματογραφική ταινία μικρού μήκους, του σκηνοθέτη Λουίς Μπουνιουέλ σε συνεργασία με τον ζωγράφο Σαλβαδόρ Νταλί.

Η ταινία γυρίστηκε το 1928 και αποτελεί ίσως το μοναδικό δείγμα τόσο καθαρής υπερρεαλιστικής έκφρασης στο χώρο της έβδομης τέχνης. Βασισμένη σε όνειρα, των Μπουνιουέλ και Νταλί, ο "Ανδαλουσιανός σκύλος" αποτελεί συρραφή φαινομενικά ασύνδετων, απρόσμενων και αισθητικά προκλητικών σκηνών, οι οποίες έχουν κατά καιρούς ερμηνευτεί ως αλληγορίες, συχνά υπό το πρίσμα των φροϋδικών θεωριών.

Σύμφωνα με τον Μπουνιουέλ, το σενάριο της ταινίας ολοκληρώθηκε τον Ιανουάριου του 1929 και σε διάστημα περίπου έξι ημερών στο σπίτι του Νταλί, προϊόν της υπερρεαλιστικής τεχνικής του αυτοματισμού. Τα γυρίσματα είχαν διάρκεια περίπου δεκαπέντε ημερών (2-17 Απριλίου 1929) και πραγματοποιήθηκαν στα στούντιο Μπιλανκούρ στο Παρίσι, με εξαίρεση την τελική σκηνή της ταινίας που γυρίστηκε στη Χάβρη. Η πρώτη δημόσια προβολή της ταινίας οργανώθηκε ιδιωτικά στην αίθουσα "Studio des Ursulines" στο Παρίσι, στις 6 Ιουνίου 1929, συγκεντρώνοντας διάσημους καλλιτέχνες μεταξύ των οποίων ο Ζαν Κοκτώ και ο μουσικός Ζωρζ Ωρίκ, καθώς και την υπερρεαλιστική ομάδα. Η ταινία αγοράστηκε από τον διευθυντή του κινηματογράφου Studio 28 Ζαν Μοκλέρ (Jean Mauclaire) όπου προβλήθηκε για οκτώ μήνες. Ακολούθησαν προβολές στο Διεθνές Συνέδριο Ανεξάρτητου Κινηματογράφου στην πόλη Λα Σαράζ της Ελβετίας, στη Βαρκελώνη (24 Οκτωβρίου 1929) και στη Μαδρίτη.
Αμάσεια

Η Αμάσεια (τουρκικά: "Amasya") είναι πόλη της Τουρκίας στο γεωγραφικό διαμέρισμα της Μαύρης Θάλασσας και πρωτεύουσα της ομώνυμης επαρχίας. Είναι η πατρίδα του αρχαίου Έλληνα γεωγράφου Στράβωνος. Ο πληθυσμός της, σύμφωνα με την απογραφή του 2012, είναι 91.874 κάτοικοι.
Βιοανατροφοδότηση

Βιοανατροφοδότηση ονομάζεται στην ψυχολογία μία μέθοδος ψυχοθεραπείας, αλλά και γενικότερα μία μέθοδος θεραπείας διάφορων παθήσεων. Κατά την εφαρμογή της μεθόδου αυτής πραγματοποιούνται μετρήσεις διάφορων μεγεθών της φυσιολογίας του υποκειμένου (πίεση, καρδιακοί παλμοί, θερμοκρασία κ.ά.), αναλύονται τα δεδομένα, και στη συνέχεια το υποκείμενο ενημερώνεται για τα αποτελέσματα των μετρήσεων (π.χ. μέσω κάποιου χαρακτηριστικού ήχου), ώστε να μπορέσει να επιδράσει στη φυσιολογία του. Μετά από εξάσκηση το υποκείμενο εκπαιδεύεται στο να προκαλεί εκούσιες μεταβολές σε πλευρές της λειτουργίας του οργανισμού, όπως η αρτηριακή πίεση ή οι καρδιακοί παλμοί, ή καταφέρνει να αντιμετωπίζει χωρίς φάρμακα ελαφρείς πόνους κ.ά..

Η Βιοανατροφοδότηση σαν μέθοδος υπήρξε στο παρελθόν αρκετά αμφιλεγόμενη. Σήμερα η πλειοψηφία των επιστημόνων αποδέχεται την αποτελεσματικότητα και το επιστημονικό της υπόβαθρο.

Κατηγορία:Φυσιολογία ανθρώπου
Πανεπιστήμιο της Στοκχόλμης

thumb|Το Εργαστήριο Arrhenius στο κεντρικό campus του Πανεπιστημίου της Στοκχόλμης στο Φρεσκάτι
Το Πανεπιστήμιο της Στοκχόλμης (σουηδικά: Stockholms universitet) είναι ένα κρατικό πανεπιστήμιο στη Στοκχόλμη, στη Σουηδία. Ιδρύθηκε το 1878 και έχει περίπου 37.000 φοιτητές στις τέσσερεις σχολές του.

Το 1878 το Κολέγιο της Στοκχόλμης άρχισε τις λειτουργίες του με μια σειρά διαλέξεων για τις φυσικές επιστήμες, ανοιχτές για πολίτες με ανάλογα ενδιαφέροντα (μια παράδοση που διατηρείται μέχρι σήμερα με ετήσιες δημόσια ανοικτές διαλέξεις). Αξιοσημείωτο της πρώιμης ιστορίας του πανεπιστημίου είναι ο διορισμός της Σοφίας (Σόνιας) Κοβαλέφσκαγια σε έδρα των μαθηματικών το 1881, κάτι που την κατέστησε την τρίτη γυναίκα καθηγήτρια πανεπιστημίου στην ευρωπαϊκή ιστορία. Το 1904 το κολέγιο έγινε θεσμός εκχώρησης επίσημου βαθμού πτυχίων. Το 1960 έγινε το τέταρτο κρατικό πανεπιστήμιο της Σουηδίας. Οι εγκαταστάσεις του πανεπιστημίου βρίσκονταν στην κεντρική Στοκχόλμη στο "Observatorielunden" αλλά με την αύξηση των εγγραφομένων, η έλλειψη χώρου έκανε απαραίτητη τη μετατόπιση. Από το 1970 οι περισσότερες από τις λειτουργίες του πανεπιστημίου λαμβάνουν χώρα στο κεντρικό κάμπους στο Φρεσκάτι, βόρεια του κέντρου της πόλης. 

Την περίοδο 1968-1969 στο πανεπιστήμιο δίδαξε ο Ανδρέας Παπανδρέου.
Στράβων

Ο Στράβων (Αμάσεια Πόντου, 64 π.Χ. - Αμάσεια Πόντου, 24 μ.Χ.) ήταν Έλληνας γεωγράφος, φιλόσοφος και ιστορικός, ο οποίος έζησε στη Μικρά Ασία το διάστημα κατά τη μεταβατική ιστορική περίοδο από τη Ρωμαϊκή Δημοκρατία στη Ρωμαϊκή Αυτοκρατορία.
Αρκτικόλεξο

Αρκτικόλεξο ή ακρωνύμιο ονομάζεται ο σύντομος τρόπος γραφής που παράγεται απo τα αρχικά γράμματα ή τις συλλαβές των λέξεων μιας επωνυμίας ή και φράσης (συνήθως ονόματα οργανισμών, σωματείων, υπηρεσιών κ.ά) που γράφεται πάντα με κεφαλαία γράμματα. Η λέξη "αρκτικόλεξο" είναι σύνθετη λέξη που δημιουργείται από τις λέξεις "αρκτικός", (που σημαίνει αυτός που βρίσκεται στην αρχή), + "λέξη". 

Η χρήση ακρωνυμίων ξεκίνησε κυρίως από τις ανάγκες εξοικονόμησης χώρου στον τύπο αλλά και χρόνου στον λόγο. Τα ακρωνύμια άλλοτε διαβάζονται κατά φθόγγο π.χ. ΟΗΕ που σημαίνει Οργανισμός Ηνωμένων Εθνών, και άλλοτε κατά πλήρη προφορά των γραμμάτων όπως π.χ. το ακρωνύμιο Δ.Σ που σημαίνει "Διοικητικό Συμβούλιο" και διαβάζεται "δέλτα - σίγμα"). Η συνεχής χρήση ακρωνυμίων πολλές φορές δημιουργεί προβλήματα σύγχυσης, όπως π.χ. Δ.Σ που μπορεί να σημαίνει εκτός του παραπάνω και Διπλωματικό Σώμα ή ακόμα πιό χαρακτηριστικά Δημοτικό Συμβούλιο. 

Πολλές φορές το αρκτικόλεξο, για λόγους ευκολότερης ή πιο εύηχης προφοράς, περιλαμβάνει εκτός από τα αρχικά γράμματα μιας συστατικής λέξης και φωνήεντα που ακολουθούν, π.χ. ΠΡΟ.ΠΟ. Παρόλο που το ορθό είναι να χρησιμοποιείται τελεία μετά το αρχικό γράμμα κάθε λέξης ή συλλαβής, πολλές φορές για λόγους ευκολίας η τελεία παραλείπεται. Συνέπεια των παραπάνω η προσοχή στη χρήση των αρκτικόλεξων να καθίσταται αναγκαία όσο επίσης και η δημιουργία νέων που δεν θα πρέπει να προκαλούν σύγχυση με άλλα ήδη υφιστάμενα.

Η συχνότητα της χρήσης ακρωνυμίων έχει αυξητική τάση ανά το παγκόσμιο κυρίως στους χώρους της γραφειοκρατίας, πολιτικής, συνδικαλισμού αλλά και στην τεχνολογία. Συχνά τα τεχνολογικά κυρίως αρκτικόλεξα μετατρέπονται σε λέξεις. Για παράδειγμα η λέξη "μόντεμ" προέρχεται από την αγγλική λέξη "modem" που είναι ακρωνύμιο της φράσης "Modulator Demodulator", η λέξη Ραντάρ, κ.ά.

Τα αρκτικόλεξα ή τα ακρωνύμια δεν πρέπει να συγχέονται με τις συντομογραφίες ή βραχυγραφίες Για παράδειγμα, το "βλ." είναι συντομογραφία του "βλέπε".
Εθνικός δρυμός

thumb|240px|Εθνικό πάρκο στην Αργεντινή.
Ο Εθνικός δρυμός ή Εθνικό πάρκο είναι ένα οικοσύστημα ή βιότοπος με ιδιαίτερη οικολογική αξία που παραμένει ανεπηρέαστο ή έχει επηρεαστεί ελάχιστα από ανθρώπινες δραστηριότητες και στο οποίο διατηρείται ποικιλομορφία οικολογικών, βιολογικών, γεωμορφολογικών και αισθητικών στοιχείων. Αποτελεί οριοθετημένη περιοχή που προστατεύεται από ειδικούς νόμους προκειμένου να διαφυλαχτεί η μοναδικότητα του φυσικού πλούτου. Κατά κανόνα περιλαμβάνει τον πυρήνα, που είναι η πιο αυστηρά προστατευμένη περιοχή και την περιμετρική ζώνη. Οι γεωμορφολογικοί σχηματισμοί και το οικολογικό περιβάλλον της χλωρίδας και της πανίδας παρουσιάζουν επιστημονικό κι εκπαιδευτικό ενδιαφέρον καθώς και δέος αναψυχής. Ένας Εθνικός δρυμός μπορεί να περιλαμβάνει δάση, λιβάδια, λίμνες, ποτάμια, οικισμούς, καθώς και ιστορικά ή αρχαιολογικά ευρήματα και μνημεία. 
Πανοραμική άποψη από το [[Εθνικό πάρκο Γιοσέμιτι|Εθνικού Πάρκου Γιοσέμιτι]] (Yosemite), [[Καλιφόρνια]], [[ΗΠΑ]].
Υπεύθυνος φορέας για τη φύλαξη των εθνικών δρυμών είναι η Δασική υπηρεσία. Οι επισκέπτες επιτρέπεται να εισέρχονται στο χώρο κάτω από ειδικές συνθήκες για επιμόρφωση, έρευνα ή αναψυχή. Στους Δρυμούς επιτρέπονται οι ήπιες δραστηριότητες και απαγορεύεται η φθορά των γεωμορφολογικών χαρακτηριστικών.
Εντουάρ Μανέ

Ο Εντουάρ Μανέ ("Édouard Manet", 23 Ιανουαρίου 1832 – 30 Απριλίου 1883) ήταν Γάλλος ζωγράφος. Θεωρείται ένας από τους θεμελιωτές της μοντέρνας τέχνης ενώ συνδέθηκε έντονα και με το κίνημα του ιμπρεσιονισμού. Αποτέλεσε επιπλέον έναν από τους πλέον αμφιλεγόμενους καλλιτέχνες του 19ου αιώνα.
Κάρολος Λινναίος

Ο Καρλ Λινέ (Carl von Linné ή εξελληνισμένα Κάρολος Λινναίος (Ρόσουλτ 23 Μαΐου 1707 – Ουψάλα 10 Ιανουαρίου 1778) ήταν Σουηδός βοτανολόγος, ιατρός και ζωολόγος, που έβαλε τα θεμέλια της διωνυμικής ονοματολογίας.
Άμστελ

Ο Άμστελ είναι ποταμός της ΒΔ Ολλανδίας στα νότια της επαρχίας Βόρειος Ολλανδία (Noord-Holland). Είναι γνωστός λόγω του ότι διασχίζει το Άμστερνταμ, την πρωτεύουσα της χώρας, με κατεύθυνση από το Νότο προς το Βορρά. Από το «φράξιμο» του ποταμού πήρε η πόλη την ονομασία της ("Amstel(r)+dam"). Η περιοχή που διασχίζει ο ποταμός ονομάζεται Άμστελλαντ (Amstelland), που σημαίνει «γη του Άμστελ» ή -στα παλαιά ολλανδικά- «γη με τα άφθονα νερά».
Μαξ Ερνστ

Ο Μαξ Ερνστ ("Max Ernst", 2 Απριλίου 1891 - 1 Απριλίου 1976) ήταν Γερμανός ζωγράφος και γλύπτης ενώ θεωρείται ένας από τους σημαντικότερους καλλιτέχνες του κινήματος του υπερρεαλισμού αλλά και εν γένει της μοντέρνας τέχνης. Η τέχνη του χαρακτηρίστηκε από πρωτοποριακά και ρηξικέλευθα στοιχεία, με εμφανείς επιρροές από το σουρρεαλιστικό κίνημα. Επιπλέον, ο Μαξ Ερνστ διακρίθηκε για το συνδυασμό διαφορετικών τεχνικών που χρησιμοποίησε, καθώς και από μία διαρκή αναζήτηση νέων μεθόδων σύνθεσης.
Γιόχαν Κρόιφ Αρίνα

Η Γιόχαν Κρόιφ Αρίνα (Ολλανδικά: Amsterdam Arena) είναι ποδοσφαιρικό στάδιο στο Άμστερνταμ, στην Ολλανδία. Αρχικά, σχεδιάστηκε ως το κεντρικό σημείο της προσπάθειας του Άμστερνταμ να φιλοξενήσει τους Ολυμπιακούς Αγώνες. Ωστόσο, όταν η προσπάθεια για τους Ολυμπιακούς τελείωσε, το σχέδιο ήταν η δημιουργία ενός χώρου γενικών αθλημάτων στην περιοχή του Άμστερνταμ. Σήμερα, το στάδιο αποτελεί την έδρα του Άγιαξ, που είναι μια από τις παραδοσιακά δυνατότερες ομάδες της Ολλανδίας, και ολόκληρης της Ευρώπης. Το στάδιο φιλοξενεί επίσης την ομάδα μπέιζμπολ Άμστερνταμ Αντμίραλς.

Το στάδιο άνοιξε το 1996 και είναι ένα από τα μεγαλύτερα στον κόσμο που συνδυάζουν εισελκόμενη οροφή και επίπεδο με γρασίδι. Η χωρητικότητά του είναι 54.990 θέσεις. Το κόστος κατασκευής του σταδίου έχει εκτιμηθεί σε 212 εκατομμύρια φιορίνια, ή 96 εκατομμύρια ευρώ. Ο πρώτος αγώνας που πραγματοποιήθηκε μετά τα εγκαίνιά του γηπέδου ήταν μεταξύ της ομάδας του Άγιαξ και της Μίλαν.
Νίκος Ζήσης

Ο Νίκος Ζήσης (Θεσσαλονίκη, 16 Αυγούστου 1983-) είναι Έλληνας πρώην διεθνής καλαθοσφαιριστής, ο οποίος αγωνιζόταν ως πόιντ γκαρντ / σούτινγκ γκαρντ. Στην καριέρα του που διήρκησε εικοσιένα χρόνια, αγωνίστηκε για εννέα συλλόγους στα σημαντικότερα πρωταθλήματα της Ευρώπης, κερδίζοντας συνολικά εικοσιπέντε τίτλους. Αποτέλεσε βασικό στέλεχος όλων των ηλικιακών βαθμίδων της Εθνικής Ελλάδας για πάνω από μια δεκαετία, κατακτώντας οκτώ μετάλλια.
Μετασχηματισμοί Λόρεντς

Οι Μετασχηματισμοί Λόρεντς, οι οποίοι ονομάστηκαν προς τιμήν του Ολλανδού φυσικού και μαθηματικού Χέντρικ Λόρεντς "(Hendrik Antoon Lorentz)" (1853-1928) και αποτελούν τη βάση της Ειδικής θεωρίας της Σχετικότητας, η οποία εισήχθη σε μια προσπάθεια να αρθούν οι αντιφάσεις ανάμεσα στις θεωρίες του ηλεκτρομαγνητισμού και της Κλασικής Μηχανικής.
Σαρλ Γκλαιρ

Ο Σαρλ Γκλαιρ (γαλλικά: Charles Gleyre, πλήρες όνομα Μαρκ Σαρλ Γκαμπριέλ Γκλαιρ, Marc Charles Gabriel Gleyre, 2 Μαΐου 1806 - 5 Μαΐου 1874) ήταν Γάλλος, ελβετικής καταγωγής ζωγράφος που ανήκε στο κίνημα του ρεαλισμού.

thumb|right|250px|"Η Φυγή Των Ψευδαισθήσεων", έργο του Σαρλ Γκλαίρ (1843)
Αλέξανδρος Πάλλης

Ο Αλέξανδρος Πάλλης (Πειραιάς, 15 Μαρτίου 1851 – Λίβερπουλ, 17 Μαρτίου 1935) ήταν λογοτέχνης , μεταφραστης, πρωταγωνιστής στον αγώνα για την επικράτηση της δημοτικής γλώσσας (δημοτικισμός).
Λάουρα Νέρι

Η Λάουρα Νέρι ("Laura Neri") είναι σκηνοθέτρια με ελληνικές και ιταλικές ρίζες. Γεννημένη στις Βρυξέλλες του Βελγίου από Ελληνίδα μητέρα και Ιταλό πατέρα, μιλούσε τρεις γλώσσες από την ηλικία των τεσσάρων. Απέκτησε BA Film Analysis and Screenwriting στο Ελεύθερο Πανεπιστήμιο των Βρυξελλών και τελείωσε του MFA στο Film Production του Πανεπιστημίου της Νότιας Καλιφόρνια.

Η πρώτη της μικρού μήκους ταινία λέγεται "A Kiss on the Nose", η οποία κέρδισε πολλές διακρίσεις. Περιγράφει μια δύσκολη σχέση πατέρα-κόρης, δοσμένη από την οπτική γωνία της τελευταίας.
Microsoft Windows

Τα Microsoft Windows (ή απλά Windows) είναι μια σειρά από λειτουργικά συστήματα για προσωπικούς υπολογιστές και διακομιστές.

Η σειρά εμφανίστηκε πρώτα από τη Microsoft το 1985 για να ανταγωνιστεί το καινούριο σύστημα της Apple, τον Apple Macintosh, το οποίο χρησιμοποιούσε γραφικό περιβάλλον. Τα Microsoft Windows τελικά επικράτησαν στην παγκόσμια αγορά προσωπικών υπολογιστών με ένα μερίδιο αγοράς που υπολογίζεται περίπου στο 90%. Tα Microsoft Windows είναι λογισμικό κλειστού κώδικα.

Τα Windows αναπτύχθηκαν για τους IBM συμβατούς μικροϋπολογιστές, οι οποίοι ήταν βασισμένοι στην αρχιτεκτονική x86 της Intel και σήμερα σχεδόν όλες οι εκδόσεις των Windows είναι κατασκευασμένες για αυτή την πλατφόρμα.

Από τον Δεκέμβριο του 2017, η πιο πρόσφατη έκδοση των Windows για υπολογιστές, τάμπλετ, έξυπνα τηλέφωνα και ενσωματωμένες συσκευές είναι τα Windows 10. Οι πιο πρόσφατες εκδόσεις για υπολογιστές διακομιστή είναι ο Windows Server 2019. Μια εξειδικευμένη έκδοση των Windows εκτελείται στην κονσόλα παιχνιδιών Xbox One. Επίσεις η ποιο πρόσφατη έκδοση των Windows 10 είναι η έκδοση 20Hz την κατεβάζουμε από ΕΔΩ
Θάνος Πετρέλης

Ο Θάνος Πετρέλης (27 Σεπτεμβρίου 1975) είναι Έλληνας τραγουδιστής. Έγινε γνωστός στο ευρύ - νεανικό κυρίως -κοινό από το τηλεπαιχνίδι μουσικών ταλέντων Fame Story, στον τηλεοπτικό σταθμό "ΑΝΤ1". Είναι παντρεμένος με τρία παιδιά.
Σοφία Βέμπο

Η Σοφία Βέμπο (Καλλίπολη Ανατολικής Θράκης, 10 Φεβρουαρίου 1910 – Αθήνα, 11 Μαρτίου 1978) ήταν κορυφαία Ελληνίδα ερμηνεύτρια και ηθοποιός της οποίας η καλλιτεχνική πορεία εκτείνεται από το Μεσοπόλεμο έως τα πρώτα μεταπολεμικά χρόνια και τη δεκαετία του ’50. Χαρακτηρίστηκε «Τραγουδίστρια της Νίκης» εξαιτίας των εθνικών τραγουδιών που ερμήνευσε κατά τη διάρκεια του Ελληνοϊταλικού πολέμου του 1940.
Πανεπιστήμιο Χάρβαρντ

thumb|250px|Μερική άποψη της "Πλατείας Χάρβαρντ" στο Καίμπριτζ με ένα κτήριο του πανεπιστημίου
Το Πανεπιστήμιο Χάρβαρντ (αγγλικά: "Harvard University") είναι ιδιωτικό πανεπιστήμιο των Η.Π.Α. στο Καίμπριτζ της Μασαχουσέτης, ουσιαστικά προάστιο της Βοστώνης, που χωρίζεται από την πόλη από τον ποταμό Τσαρλς. Είναι ένα από τα κορυφαία πανεπιστήμια στον κόσμο. Μαζί με το Γέιλ και το Πρίνστον σχηματίζει τα λεγόμενα "Μεγάλα Τρία Πανεπιστήμια" της Αμερικής.

Το Χάρβαρντ είναι το παλαιότερο πανεπιστήμιο των Η.Π.Α.., Ιδρύθηκε το 1636 με το όνομα New College (Νέο Κολλέγιο) με πρότυπο τα παλιά αγγλικά πανεπιστήμια. Το 1639 πήρε το όνομα Κολέγιο Χάρβαρντ (Harvard College) από τον πρώτο ευεργέτη του, ένα νεαρό κληρικό με το όνομα Τζων Χάρβαρντ, απόφοιτο του Κολέγιο Εμάνουελ στο Κέιμπριτζ, ο οποίος κληροδότησε στο κολέγιο 400 βιβλία και 779 λίρες στερλίνες. Η πρώτη επίσημη αναφορά του Χάρβαρντ ως πανεπιστημίου και όχι ως κολεγίου έγινε στο νέο Σύνταγμα της Μασαχουσέτης, το 1780. Τη σημερινή του μορφή ως σύγχρονο ερευνητικό πανεπιστήμιο την έλαβε όταν ήταν πρόεδρός του ο Τσαρλς Γουίλιαμ Έλιοτ, την περίοδο 1869-1909. Είναι μέλος της άτυπης ομάδας παραδοσιακών αμερικανικών πανεπιστημίων που είναι γνωστή ως Ivy League («Συνδικάτο του Κισσού»), από τα φυτά που αναρριχώνται στους τοίχους των κτηρίων τους.

Έχει 6.500 προπτυχιακούς και 12.250 μεταπτυχιακούς φοιτητές και περισσότερους από 270.000 αποφοίτους, οι οποίοι και συνεργάζονται στενά μέσω του δικτύου αποφοίτων. Το καταπίστευμα του πανεπιστημίου, μετά από την ιδιαίτερα επιτυχημένη επένδυση των κεφαλαίων του κατά την δεκαετία του 1990, φτάνει τα 25,6 δις. δολάρια. Τα έξοδα διδάκτρων κατά το 2004-05 ήταν 27.448 δολάρια, αλλά πολλοί φοιτητές τυγχάνουν ευνοϊκής μεταχείρισης και υποτροφιών.
Κωνσταντίνος Ανδρέου

Ο Κωνσταντίνος Ανδρέου (24 Μαρτίου 1917 – 8 Οκτωβρίου 2007) ήταν Έλληνας ζωγράφος και γλύπτης, που χαρακτηρίστηκε από τους σημαντικότερους καλλιτέχνες του 20ού αιώνα.
Χρόνινγκερ Μουζέουμ

Το Χρόνινγκερ Μουζέουμ (Groninger Museum, "Μουσείο του Χρόνινγκεν") είναι ένα γνωστό μουσείο στο Χρόνινγκεν, μια δραστήρια πανεπιστημιακή πόλη στα βόρεια της Ολλανδίας. Ίσως δεν είναι τόσο γνωστό όσο το Ρέικσμουζεουμ στο Άμστερνταμ αλλά θεωρείται ένα από τα καλύτερα μουσεία στην Ολλανδία. Άνοιξε το 1994 και το κτήριο του έγινε ένα από τα γνωστά εντυπωσιακά κτήρια στον κόσμο της τέχνης. Σχεδιασμένο από τους αρχιτέκτονες Φίλιπ Σταρκ, Αλεσσάντρο Μεντίνι και Κόοπ Χιμμελμπλάου, το μουσείο είναι κτισμένο στο σχήμα πλοίου. Κατασκευασμένο σαν να επιπλέει στο νερό σε ένα πολύ μοντέρνο, φουτουριστικό και πολύχρωμο στυλ, φιλοξενεί διάφορες εκθέσεις τοπικών, εθνικών ή διεθνών έργων τέχνης, τα περισσότερα εκ των οποίων μοντέρνα και αφηρημένα.
Δήμος Πιερίων

thumb|Το Δημαρχείο του Δήμου Πιερίων στη Ρητίνη

Ο Δήμος Πιερίων ήταν ένας από τους 13 Δήμους του Νομού Πιερίας στους οποίους είχε διαιρεθεί ο νομός σύμφωνα με το σχέδιο Καποδίστριας. Είχε πληθυσμό 6.449 κατοίκους. Έδρα του δήμου ήταν η Ρητίνη. Περιλάμβανε τρία Δημοτικά Διαμερίσματα και ισάριθμους οικισμούς. Με το σχέδιο Καλλικράτης εντάχθηκε στον νέο διευρυμένο δήμο Κατερίνης.
Δημήτριος Φαρμακόπουλος

Ο Δημήτριος Φαρμακόπουλος (22 Μαΐου 1919 - 1996) ήταν διακεκριμένος Έλληνας ζωγράφος με κύριο θέμα το διάστημα και το μέλλον.
Τζων Φορμπς Νας

Ο Τζων Φορμπς Νας ("John Forbes Nash Jr.", 13 Ιουνίου 1928 - 23 Μαΐου 2015) ήταν Αμερικανός μαθηματικός και οικονομολόγος. Τιμήθηκε το 1994 με το Νόμπελ Οικονομικών, μαζί με τους Ρ. Ζέλτεν και Τζ. Χαρσάνυι για τη συμβολή του στη θεωρία παιγνίων. Συγκεκριμένα, δημιούργησε την έννοια της ισορροπίας για παιχνίδια μη-μηδενικού αθροίσματος, ισορροπία που πήρε το όνομά του ως "ισορροπία Νας". Η έννοια της ισορροπίας κατά Νας είναι πολύ σπουδαία, ιδιαίτερα στις μέρες μας, και έχει ευρύτατες εφαρμογές σε πολλούς τομείς της ανθρώπινης δραστηριότητας, όπως στις οικονομικές επιστήμες, στην Πληροφορική, την Τεχνητή Νοημοσύνη, την πολιτική αλλά και σε φυσικά συστήματα, όπως η Βιολογία.

Το 2015, ο Τζων Φορμπς Νας τιμήθηκε με το Βραβείο Άμπελ μαζί με τον Λούις Νίρενμπεργκ “για τις εντυπωσιακές και σημαίνουσες συνεισφορές στη θεωρία των μη-γραμμικών μερικών διαφορικών εξισώσεων και στις εφαρμογές τους στη γεωμετρική ανάλυση”.

Ο Νας υπέφερε από σχιζοφρένεια από τα 31 του, την οποία ξεπέρασε μετά από τριάντα χρόνια.

O Τζον Νας και η σύζυγός του Αλίσια σκοτώθηκαν σε αυτοκινητιστικό δυστύχημα στις 23 Μαΐου του 2015, όταν το ταξί στο οποίο επέβαιναν προσέκρουσε σε προστατευτικό κιγκλίδωμα.
Μάχη των Θερμοπυλών

Η Μάχη των Θερμοπυλών έγινε το 480 π.Χ. (παράλληλα με τη ναυμαχία του Αρτεμισίου) μεταξύ των Ελλήνων και των Περσών, κατά την δεύτερη περσική εισβολή στην Ελλάδα.
Πάνος Κουτρουμπούσης

Ο Πάνος Κουτρουμπούσης ή Πητ Κουτρουμπούσης (Λιβαδειά, 1937 - 20 Μαρτίου 2019) ήταν Έλληνας συγγραφέας, μεταφραστής και εικαστικός.